אצטדיון הקבוצה
**מועדון כדורגל לוטון טאון** (באנגלית: **Luton Town Football Club**) הוא מועדון כדורגל אנגלי מהעיירה לוטון. קבוצת הכדורגל ידועה בכינוי "כובענים", שכן הכנת כובעים הייתה המקצוע הראשי בעיירה בעבר. הקבוצה משחקת בפרמייר ליג, הליגה האנגלית הראשונה, ומארחת את משחקייה באצטדיון קנילוורת' רואד, המונה כ-10,356 מקומות.

היסטוריה
--------

לוטון טאון נוסדה לאחר איחוד בין שתי קבוצות עירוניות, לוטון וונדררס ולוטון אקסלסיור, בשנת 1885, והייתה לאחת ממייסדות ליגת הכדורגל הדרומית בשנת 1894. ב-1896 ביקשה להיבחר לפוטבול ליג, אליה הצטרפה שנה מאוחר יותר. עם זאת, ב-1900 שבה לליגה הדרומית. חמש שנים לאחר מכן עברה לשחק באצטדיונה הנוכחי, קנילוורת' רואד.

לאחר מלחמת העולם הראשונה סופחה הליגה הדרומית לפוטבול ליג, והייתה למעשה לליגת הכדורגל השלישית באנגליה. לוטון הוסיפה לשחק במסגרת הליגה הזו ב-17 השנים הבאות. הקבוצה עלתה לליגת המשנה ב-1955, וכעבור ארבע שנים ערכה את הופעתה הראשונה והיחידה עד כה בגמר גביע ה-FA, בו הפסידה לנוטינגהאם פורסט. בשנת 1960 ירדה מליגת המשנה, והידרדרה במהרה עד לליגה הרביעית. ההתאוששות החלה רק ב-1968, כאשר לוטון זכתה באליפות הליגה הרביעית. בשנים שלאחר מכן שיחקה הקבוצה בעיקר בליגה השנייה והשלישית, עד שבסופו של דבר, תחת המאמן דייוויד פליט, העפילה לראשונה בתולדותיה לליגה האנגלית הבכירה בשנת 1982.

ריי הרפורד (1945–2003) היה המאמן המוצלח בתולדותיה של לוטון טאון. הוא התמנה למאמן הקבוצה במאי 1987, שנה שבה הקבוצה סיימה שביעית בליגה הבכירה. בעונתו הראשונה במועדון זכה בגביע הליגה האנגלית לאחר ניצחון 2–3 על ארסנל באצטדיון ומבלי. היה זה התואר הראשון של לוטון טאון מאז ומעולם. הרפורד פוטר כעבור פחות משנתיים, בינואר 1990, כשהקבוצה נאבקת נגד הירידה ובמקומו מונה למאמן הזמני טרי מנצ'יני.

ג'ים ריאן החליף את הרפורד אך פוטר כעבור 16 חודשים בלבד, אף שהצליח להשאיר את לוטון בליגה הראשונה. דייוויד פליט הוזעק כדי לשמש מאמן בפעם השנייה, אך לוטון ירדה במחזור האחרון של עונת 1991/1992, ולא הצליחה לשוב לליגה הבכירה מאז.

פליט נותר במועדון עד קיץ 1995, או אז עבר לשפילד ונסדיי. יורשו, טרי ווסטלי, פוטר כעבור חצי שנה, והוחלף על ידי לני לורנס, שלא הצליח למנוע את ירידתה של לוטון לליגה השלישית בקיץ 1996.

לורנס פוטר בסוף עונת 1999/2000 לאחר שלא הצליח להעלות את לוטון חזרה לליגת המשנה. הוא הוחלף לזמן קצר על ידי ריקי היל, אך הלה פוטר בינואר 2001 נוכח היכולת הגרועה שהציגה הקבוצה בליגה השלישית. ג'ו קיניר, מאמנה של וימבלדון לשעבר, מונה למאמן הקבוצה אך לא הצליח למנוע מהקבוצה להידרדר לליגה הרביעית, לראשונה מזה יותר משלושים שנה.

קיניר העלה את לוטון טאון חזרה לליגה השלישית בהזדמנות הראשונה, לאחר שסיימה במקום השני בליגה הרביעית לעונת 2001/2002. את העונה הבאה סיימו הכובענים במקום התשיעי. בקיץ 2003 השתלטו משקיעים חדשים על המועדון, והחליטו לפטר את קיניר. במקומו הובא שחקן הקבוצה לשעבר, מייק ניואל.

ההנהלה החדשה סולקה מהמועדון בסופו של דבר בלחץ קבוצת האוהדים "Trust in Luton", אשר זכתה באמצע 2004 לאחזקה ב-10% ממניות המועדון ולמושב במועצת המנהלים של הקבוצה.

לוטון טאון הייתה המועמדת הוודאית לירידה לליגה הרביעית לקראת עונת 2003/2004, אולם ניוול הפתיע והוביל את המועדון לסיום בחלק העליון של הטבלה הישג משמעותי הרבה יותר הושג בסוף עונת 2004/2005, או אז זכתה לוטון באליפות הליגה השלישית והעפילה חזרה לליגת המשנה.

אף שמעטים צפו לה גדולות, לוטון פתחה את עונת 2005/2006 בסערה, כולל ניצחונות מרשימים על היורדות מהפרמייר ליג: קריסטל פאלאס וסאות'המפטון. בתום תשעה מחזורי ליגה, הקבוצה הייתה במקום הרביעי עם 17 נקודות, ההמשך היה פחות טוב והקבוצה סיימה את העונה במקום העשירי.

עונה לאחר מכן שבה לוטון חזרה לליגה השלישית לאחר שסיימה אחרונה בליגה השנייה, הקבוצה סיימה את העונה עם 40 נקודות בלבד, 9 נקודות פחות מהאל סיטי שסיימה במקום ה-21 (מקום שמבטיח הישארות בליגה השנייה).

בחלוף שנה נוספת סיימה לוטון טאון במקום האחרון בליגה השלישית ונשרה לליגה הרביעית. בעונת 2008/09 הופחתו לקבוצה 30 נקודות עקב אי-סדירות כלכלית ועקב בעיה טכנית-מנהלית, הפחתת הנקודות גרמו לקבוצה לרדת לליגה החמישית ולוטון טאון רשמה בסיומה של העונה ירידת ליגה שלישית ברציפות בשלוש שנים. בעונת 2012/2013 הגיעה לשמינית גמר הגביע האנגלי והפסידה לקבוצת מילוול.

בסיום עונת 2013/2014 חזרה לוטון טאון לליגה הרביעית לאחר חמש שנות היעדרות לאחר שהקבוצה סיימה במקום הראשון בליגה החמישית.

בסיום עונת 2017/2018 חזרה הקבוצה לליג 1 (הליגה השלישית בחשיבותה באנגליה) אחרי היעדרות של עשר שנים.

בסיום עונת 2018/2019 חזרה הקבוצה לליגת המשנה אחרי היעדרות של 12 שנים ובכך רשמה הקבוצה עלייה של שתי ליגות בשנתיים.

לקראת סוף עונת 2019/2020 לוטון הייתה מתחת לקו האדום ולאחר הקבוצה השתפרה ולא הפסידה את שמונת המשחקים האחרונים וניצלה מירידת ליגה לאחר ניצחון במחזור האחרון 2:3 על בלקבורן רוברס ובעקבות כך שלוויגאן את'לטיק הייתה הפחתה של 12 נקודות בעקבות בעיות כלכליות. בעונת 2021/2022 העפילה הקבוצה לפלייאוף הצ'מפיונשיפ לאחר שסיימה במקום השישי, אך הודחה בחצי הגמר על ידי האדרספילד טאון.

ב-27 במאי 2023, העפילה לוטון לראשונה בתולדותיה לפרמייר ליג, לאחר ניצחון 5–6 בפנדלים על קובנטרי סיטי בפלייאוף הצ'מפיונשיפ.

סגל שחקנים
----------

נכון ל-1 באפריל 2024 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | אנגליהאנגליה | שוער | ג'יימס שיי  |
| 2 | אנגליהאנגליה | מגן | גבריאל אושו  |
| 3 | אנגליהאנגליה | בלם | דן פוטס  |
| 4 | ויילסויילס | בלם | טום לוקייר  (קפטן) |
| 5 | דנמרקדנמרק | מגן | מאדס אנדרסן  |
| 6 | אנגליהאנגליה | קשר | רוס בארקלי  |
| 7 | אירלנדאירלנד | חלוץ | צ'ידוזי אוגבנה  |
| 8 | אנגליהאנגליה | קשר | לוק ברי  |
| 9 | אנגליהאנגליה | חלוץ | קרלטון מוריס  |
| 10 | אנגליהאנגליה | חלוץ | קאולי וודרו  |
| 11 | אנגליהאנגליה | חלוץ | אלייז'ה אדאביו  |
| 12 | בורקינה פאסובורקינה פאסו | מגן | עיסא קאבורה  (בהשאלה ממנצ'סטר סיטי) |
| 13 | זימבבואהזימבבואה | קשר | מרבלוס נקאמבה  |
| 14 | הולנדהולנד | קשר | טהיט צ'ונג  |
| 15 | אנגליהאנגליה | בלם | טדן מנגי  |
| 16 | אנגליהאנגליה | בלם | ריס בורק  |

 |  | 

| מס' |  | עמדה | שם |
| --- | --- | --- | --- |
| 17 | הרפובליקה הדמוקרטית של קונגוהרפובליקה הדמוקרטית של קונגו | קשר | פלי רודוק מפאנזו  |
| 18 | אנגליהאנגליה | קשר | ג'ורדן קלארק  |
| 19 | סקוטלנדסקוטלנד | חלוץ | ג'ייקוב בראון  |
| 23 | הולנדהולנד | שוער | טים קרול  |
| 24 | בלגיהבלגיה | שוער | תומאס קמינסקי  |
| 27 | יפןיפן | מגן | דייקי האשיוקה  |
| 28 | בלגיהבלגיה | קשר | אלברט סאמבי לוקונגה  (בהשאלה מארסנל) |
| 29 | ג'מייקהג'מייקה | מגן | אמרי'י בל  |
| 30 | אנגליהאנגליה | קשר | אנדרוס טאונסנד  |
| 32 | ניגריהניגריה | מגן | פרד אונידינמה  |
| 38 | אנגליהאנגליה | מגן | ג'ו ג'ונסון  |
| 39 | ויילסויילס | קשר | אליוט ת'ורפ  |
| 43 | אנגליהאנגליה | קשר | זק נלסון  |
| 45 | אנגליהאנגליה | קשר | אלפי דאוטי  |
| 55 | אנגליהאנגליה | חלוץ | טיילן האריס  |

 |

תארים והישגים
-------------

* **גביע ה-FA**:
	+ סגנות (1): 1958/1959
* **גביע הליגה**:
	+ זכייה (1): 1987/1988
	+ סגנות (1): 1988/1989

קישורים חיצוניים
----------------

ויקישיתוף מדיה וקבצים בנושא **לוטון טאון** בוויקישיתוף
* 

* אתר האינטרנט הרשמי של לוטון טאון (באנגלית)
* לוטון טאון, ברשת החברתית פייסבוק

* לוטון טאון, ברשת החברתית אקס (טוויטר)

* לוטון טאון, ברשת החברתית אינסטגרם

* לוטון טאון, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* ניב דברת‏, לא לוקחים ללב: לוטון תצליח לשרוד בפרמיירליג למרות הכל?, באתר וואלה!‏, 18 בפברואר 2024

הערות שוליים
------------

1. ↑  בפעם הראשונה בתולדותיה: לוטון טאון עלתה לפרמייר-ליג, באתר ynet, 27 במאי 2023
2. ↑  Luton Town FC | First Team & Staff, www.lutontown.co.uk

| אנגליהאנגליה הפרמייר ליג, עונת 2023/2024 |
| --- |
| 

|  |
| --- |
| אברטון • אסטון וילה • ארסנל • בורנמות' • ברייטון • ברנטפורד • ברנלי • וולברהמפטון וונדררס • וסטהאם יונייטד • טוטנהאם הוטספר  לוטון טאון • ליברפול • מנצ'סטר יונייטד • מנצ'סטר סיטי • נוטינגהאם פורסט • ניוקאסל יונייטד • פולהאם • צ'לסי • קריסטל פאלאס • שפילד יונייטד |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr2005004386
* VIAF: 127141869
* WorldCat: lccn-nr2005004386

 |